ब्याहें कारजें पर अज्ज बी ग्रांई जनानियां घरें दे कन्दे-कोहलें गी बेल-बूटे, पखेरूए ते जनौरें [शेर चितर] दे चित्रैं कन्ने सजांदियां न। लोककला दे ए अन बिद्दे मोती लोकें दी रत्तू च सदा गै रौहन्दे न। गोह्ए, मिट्टी, काली स्याही ते परोले कन्नै गै ए कला अपने सुनाहकड़े रूपै गी सजान्दी रेई ऐ। इऐ कला जिस बेल्लै रगें च डुब्बिऐ कागजै पर जां कन्द्धां उप्पर आई सज्जदी ऐ, तां अस इसी लोक कला थमा बख्ख मिथन लगी पौन्नेयां।